Komission asetus (EY) N:o 334/2000, annettu 14 päivänä helmikuuta 2000, asetuksen (EY) N:o 1547/1999 muuttamisesta Malesiaan suuntautuviin tiettyjen jätelajien siirtoihin sovellettavien valvontamenettelyjen osalta (ETA:n kannalta merkityksellinen teksti)



Virallinen lehti nro L 041 , 15/02/2000 s. 0008 - 0009



KOMISSION ASETUS (EY) N:o 334/2000, annettu 14 päivänä helmikuuta 2000, asetuksen (EY) N:o 1547/1999 muuttamisesta Malesiaan suuntautuviin tiettyjen jätelajien siirtoihin sovellettavien valvontamenettelyjen osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1), sellaisena kuin se on viimeksi muutettuna päätöksellä 1999/816/EY(2), ja erityisesti sen 17 artiklan 3 kohdan, sekä katsoo seuraavaa: (1) Malesia jätti 12 päivänä marraskuuta 1999 virallisen pyynnön saada tuoda kaikki asetuksen (ETY) N:o 259/93 liitteessä II luetellut jätteet joko ilman mitään valvontamenettelyjä tai noudattaen mainitun asetuksen liitteessä III lueteltuihin jätteisiin sovellettavaa valvontamenettelyä. (2) Asetuksen (ETY) N:o 259/93 17 artiklan 3 kohdan mukaisesti tästä pyynnöstä on ilmoitettu 17 päivänä marraskuuta 1999 jätteistä 15 päivänä heinäkuuta 1975 annetun neuvoston direktiivin 75/442/ETY(3), sellaisena kuin se on viimeksi muutettuna komission päätöksellä 96/350/EY(4), 18 artiklalla perustetulle komitealle. (3) Malesian uuden tilanteen huomioon ottamiseksi olisi siten muutettava neuvoston asetuksen (ETY) N:o 259/93 mukaisista tiettyihin OECD:n päätöksen C(92) 39 (lopullinen) soveltumisalaan kuulumattomiin maihin suuntautuvien tiettyjen jätelajien siirtojen valvontamenettelyistä 12 päivänä heinäkuuta 1999 annettua komission asetusta (EY) N:o 1547/1999(5), ON ANTANUT TÄMÄN ASETUKSEN: 1 artikla Muutetaan asetus (EY) N:o 1547/1999 seuraavasti: 1) Lisätään liitteeseen A Macaon ja Puolan väliin teksti seuraavasti: "MALESIA 1. Luokkaan GA (Kiinteät metalliset metalli- ja metelliseosjätteet): >TAULUKON PAIKKA> 2. Luokkaan GG (Muut jätteet, jotka muodostuvat pääasiallisesti epäorgaanisista ainesosista, mutta saattavat sisältää metalleja ja orgaanisia aineita): >TAULUKON PAIKKA> 3. Kaikki nimikkeet luokasta GH (Kiinteät muovijätteet). 4. Kaikki nimikkeet luokasta GJ (Tekstiilijätteet). 5. Kaikki nimikkeet luokasta GK (Kumijätteet). 6. Kaikki nimikkeet luokasta GM (Elintarvike- ja rehuteollisuuden jätteet). 7. Kaikki nimikkeet luokasta GN (Vuotien värjäyksessä ja käsittelyssä ja nahan käytössä muodostuvat jätteet). 8. Luokkaan GO (Muut jätteet, jotka muodostuvat pääasiallisesti orgaanisista aineosista mutta saattavat sisältää metalleja ja epäorgaanisia aineita): >TAULUKON PAIKKA>" 2) Poistetaan liitteestä B Malesiaa koskeva teksti. 3) Korvataan liitteessä D Malesiaa koskeva teksti seuraavasti: "MALESIA Kaikki liitteessä II luetellut nimikkeet lukuun ottamatta niitä, jotka luetellaan liitteessä A." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä helmikuuta 2000. Komission puolesta Pascal LAMY Komission jäsen (1) EYVL L 30, 6.2.1993, s. 1. (2) EYVL L 316, 10.12.1999, s. 45. (3) EYVL L 194, 25.7.1975, s. 39. (4) EYVL L 135, 6.6.1996, s. 32. (5) EYVL L 185, 17.7.1999, s. 1.